༄༅༅། །གསོལ་འདེབས་འདོད་པ་ཀུན་སྩོལ་ཞེས་བྱ་བ་
བཞུགས་སོ། །
༄༅། །འདོད་འདོད་བདེ་ལེགས་ཀུན་སྩོལ་མཆོག་གསུམ་ལ། །དུང་དུང་ཡིད་
ཀྱིས་གསོལ་བ་འདེབས་བྱེད་ན། །མཁས་མཁས་འདུས་སྡེའི་གཙུག་རྒྱན་ངག་དབང་
བའི། །གསལ་གསལ་སྤྲུལ་སྐུ་འབྱོན་པའི་ཤིས་པ་སྩོལ། །ངག་དབང་བློ་བཟང་རྒྱལ་
བའི་ལུང་རྟོགས་ཀྱིས། །ཆོས་ཚུལ་ཐོས་བསམ་སྒོམ་པས་འཛིན་མཁས་པའི། །
གྲགས་པའི་སྒྲ་དབྱངས་ཕྱོགས་མཐར་ཀུན་ཁྱབ་པ། །ཡོངས་འཛིན་དམ་པའི་ཞབས་
ལ་གསོལ་བ་འདེབས། །རབ་དཀར་དགེ་ཚོགས་རྒྱ་མཚོའི་ཀླུང་ཆེན་པོ། །རབ་དད་
འདོད་གསོལ་རི་བོས་སྲུབ་བྱེད་ན། །རབ་མང་འགྲོ་བའི་མཐོང་བྱའི་ལྷ་ལམ་ངོར། །
རབ་མཛེས་སྤྲུལ་སྐུའི་རྟ་ལྗང་མྱུར་འབྱོན་གསོལ། །མར་གྱུར་འགྲོ་ཀུན་ཀུན་ནས་
སྒྲོལ་བའི་ཕྱིར། །ལས་ཉོན་དྲི་མ་མ་ལུས་དྲུང་ཕྱུང་ནས། །ཡོན་ཏན་ཀུན་རྫོགས་
རྫོགས་སངས་ལྟར་འགྲན་པའི། །ཁྱོད་སྐུའི་ཡང་སྲིད་སྲིད་འདིར་མྱུར་འབྱོན
གསོལ། །དེ་ལྟར་བསྟོད་ཅིང་གསོལ་བ་འདེབས་པ་ཀུན། །ཀུན་མཁྱེན་ཡེ་ཤེས་
ཐོབ་པར་མ་གྱུར་བར། །བར་མ་ཆད་པར་འབྲལ་མེད་ཆོས་ཚུལ་ལ། །ལ་འུར་སྤྱོད་
ཅིང་དོན་གཉིས་ལྷུན་འགྲུབ་ཤོག །ཅེས་པ་འདི་ནི་མཁས་ཤིང་གྲུབ་པའི་ཕ་རོལ་ཏུ་སོན་པ་
161

ཆོས་རྗེ་དོན་གྲུབ་རིན་ཆེན་པ་ཞེས་མཚན་བསྟན་པས་གར་ཁྱབ་ཏུ་གྲགས་པ་གང་དེའི་མི་འཇིགས་
སེང་གེའི་ཁྲི་ལ་མངོན་པར་དབང་བསྐུར་བ་མཁས་བཙུན་བཟང་གསུམ་གྱི་ཡོན་ཏན་གྱིས་རྒྱུད་
གཏམས་པ་ཆོས་རྗེ་ངག་དབང་ཆོས་གྲགས་པའི་སྤྲུལ་སྐུ་མྱུར་འབྱོན་གྱི་གསོལ་འདེབས་འདི་ལྟ་བུ་
ཞིག་དགོས་ཞེས་ཉིད་ཀྱི་དབོན་པོ་བསམ་གཏན་པ་ཆེན་པོ་བཀའ་ཆེན་བློ་བཟང་རབ་བརྟན་གྱིས་
བསྐུལ་ཚེ། རྣམ་གཡེང་གི་ཁོལ་བོ་བ་བློ་བཟང་བསྟན་པའི་ཉི་མས་བྱ་ཁྱུང་དུ་སྦྱར་བའི་ཡི་གེ་བ་
ནི་རབ་འབྱམས་སྨྲ་བ་འཇམ་དབྱངས་ཕུན་ཚོགས་ཀྱིས་བགྱིས་པའོ།། །།བཀྲ་ཤིས། །
162